CELEX: C2005/143/77
Language: sk
Date: 2005-06-11 00:00:00
Title: Vec T-148/05: Žaloba podaná 11. apríla 2005: Comunidad Autónoma de Madrid a Madrid, Infraestructuras del Transporte (MINTRA) proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/41
            
         Žaloba podaná 11. apríla 2005: Comunidad Autónoma de Madrid a Madrid, Infraestructuras del Transporte (MINTRA) proti Komisii Európskych spoločenstiev
   (Vec T-148/05)
   (2005/C 143/77)
   Jazyk konania: španielčina
   Comunidad Autónoma de Madrid a Madrid, Infraestructuras del Transporte (MINTRA), so sídlom v Madride, v zastúpení: Cani Fernández Vicién, David Ortega Peciña a Julio Sabater Marotias, advokáti, podali 11. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               určil neplatnosť rozhodnutia Komisie,
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Predmetná žaloba smeruje proti rozhodnutiu žalovanej, ktorým bola MINTRA zatriedená do sektoru „vláda všeobecne“ v súlade s „EURÓPSKYM SYSTÉMOM ÚČTOV – ESÚ 1995“ (ďalej len „ESÚ 95“) uvedenom v prílohe A nariadenia Rady (ES) č. 2223/96 z 25. júna 1996 o Európskom systéme národných a regionálnych účtov v Spoločenstve. (1) ESÚ 95 pozostáva zo sústavy definícií, nomenklatúr a metodologických pravidiel účtovníctva, ktoré členské štáty používajú pri vypracovaní svojich účtov a vnútroštátnych hospodárskych štatistík. Tento účtovný systém sa používa aj na účely postupu pri nadmernom deficite.
   MINTRA je verejnoprávny subjekt Communidad de Madrid, priradený ku Consejería de Transportes e Infraestructuras. Má právnu subjektivitu a vlastný majetok, ako aj neobmedzenú spôsobilosť na právne úkony. Takisto má spôsobilosť mať samostatne dlhy voči Comunidad de Madrid.
   Na podporu svojej žaloby uvádzajú žalobcovia nasledovné dôvody:
   
               —
            
            
               Porušenie rôznych pravidiel obsiahnutých v ESÚ 95 ohľadne klasifikácie inštitucionálnych jednotiek ako „trhových“ a „netrhových“.
            
         
               —
            
            
               Porušenie zásady legitímnej dôvery v rozsahu, v akom napadnuté rozhodnutie predpokladá zásadnú zmenu postoja Eurostat-u ohľadne klasifikácie MINTRA zo strany tejto inštitúcie prostredníctvom listu zo 14. februára 2003, pričom táto reklasifikácia sa uskutočnila pri vyjadrení sa Eurostat-u vo veľmi podobnom prípade rakúskeho verejnoprávneho subjektu Bundesimmobiliengesellschaft. V tejto súvislosti sa zdôrazňuje skutočnosť, že toto rozhodnutie spôsobuje mimoriadne závažné finančné dôsledky pre žalobcu a pre MINTRA, keďže dlh verejnoprávneho subjektu bude musieť byť prevedený na účty Communidad de Madrid. Na druhej strane MINTRA by mohla byť povinná vypovedať už uzavreté zmluvy súvisiace s rozšírením metra, ktoré Communidad de Madrid začala na základe klasifikácie z februára 2003.
            
         
               —
            
            
               Porušenie povinnosti odôvodniť rozhodnutie, nakoľko, okrem iných dôvodov, v napadnutom rozhodnutí chýba odkaz na jeho právny základ, ako aj na konkrétne skutkové okolnosti, na ktorých sa zakladá.
            
         
      (1)  Ú. v. ES L 310, 30. 11. 1996, s. 1.